Egy nyári élményem

A családdal az egész nyarat a Balatonon szoktuk tölteni. Innen szoktunk rövidebb kirándulásokat tenni.

Egy napon nagyon unatkoztam, ezért szerveztem egy kirándulást Gyenesdiásra.

Elkértem apa laptopját, és word dokumentumban megterveztem a google maps segítségével.

Reggel a 9:39-es vonattal indultuk el, és 10:18-kor értünk oda.

Először a vasútállomástól mentünk el a Forrás Tanösvényhez, odafelé a bicikliúton kellett mennünk, és sikeresen félreugrottunk minden biciklista elől.

A Forrás Tanösvénynél növények, kicsi tavak, és érdekességek voltak láthatóak.

Miután végigértünk a Forrás Tanösvényen, egy Vízimalomhoz értünk, ahol növényeket, halakat, és rovarházakat láttunk.

A Vízimalomnál még megnéztük a Pék múzeumot, ahol még láttunk egy 10-15 perces filmet.

Utána tovább mentünk, és észrevettünk egy lépcsőt, ami egy kiszáradt forráshoz vezetett minket.

Lementünk, láttunk egy fa szobrot, amire az volt írva hogy Babba Mária, ezen kívül láttunk még egy szobrot, de elfelejtettem hogy milyen volt, és hogy ki volt rajta.

Folytattuk az utat, és elmentünk egy Szobor Parkba, ahol nagyon sok fa szobrot láttunk.

Ahogy a Szobor Park végére értünk, találtunk egy játszóteret, ahol játszottam, és megfogtam egy békát.

Mentünk tovább a Mónisüti cukrászdába.

Oda értünk, és vettünk sütit, én málnás-joghurtos sütit kértem.

Volt a cukrászdánál egy játék sarok, ahol színeztem, és játszásiból sütöttem.

A Mónisüti cukrászdából már mentünk vissza a vasútállomásra, a 13:41-es vonattal mentünk, és 14:17-re haza is értünk.

Nekem nagyon tetszett ez a kirándulás, remélem jövőre is meglátogatjuk ezt a helyet.